7. 12. 94 De Europæiske Fællesskabers Tidende Nr. L 314/1 (Retsakter hvis offentliggørelse er obligatorisk) RÅDETS FORORDNING (EF) Nr. 2965/94 af 28. november 1994 om oprettelse af et oversættelsescenter for Den Europæiske Unions organer RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 235, under henvisning til forslag fra Kommissionen, under henvisning til udtalelse fra Europa-Parlamentet, og ud fra følgende betragtninger : I forbindelse med vedtagelsen af afgørelsen af 29. oktober 1993, der blev truffet ved fælles aftale mellem repræsen- tanterne for medlemsstaternes regeringer, forsamlet på stats- og regeringschefniveau, vedrørende fastlæggelse af hjemstederne for visse af De Europæiske Fællesskabers organer og tjenester samt Europol (!), vedtog disse repræ- sentanter ved fælles aftale en erklæring om oprettelse under Kommissionens oversættelsestjeneste i Luxem- bourg af et oversættelsescenter for Unionens organer, der skal udføre det nødvendige oversættelsesarbejde for de organer, hvis hjemsted fastlægges ved afgørelsen af 29. oktober 1993, med undtagelse af Det Europæiske Mone- tære Institut ; oprettelsen af et fælles center er en praktisk løsning på problemet vedrørende oversættelsesbehovet for et større antal organer beliggende på hele Unionens område ; reglerne vedrørende oversættelsescentret skal gøre det muligt for dette at arbejde for organer med status som juridiske personer, selvstændig forvaltning og eget budget, samtidig med at den arbejdsmæssige forbindelse mellem centret og Kommissionen opretholdes ; traktaten indeholder ikke anden hjemmel for vedtagelse af denne forordning end artikel 235 — UDSTEDT FØLGENDE FORORDNING : Artikel 1 Der oprettes herved et oversættelsescenter for Unibnens organer, i det følgende benævnt centret. Artikel 2 1. —Centret skal udføre det nødvendige oversættelsesar- bejde for følgende organer : () EFT nr. C 323 af 30. 11. 1993, s. 1. — Det Europæiske Miljøagentur — Det Europæiske Erhvervsuddannelsesinstitut — Det Europæiske Narkotikaovervågningscenter — Det Europæiske Agentur for Lægemiddelvurdering — Det Europæiske Arbejdsmiljøagentur — Kontoret for Hamonisering af Det Indre Marked (varemærker, mønstre og modeller) — Europol og Europols narkotikaenhed. Centret og hvert af ovennævnte organer udarbejder ordninger for deres samarbejde. 2. 2Andre organer, der nedsættes af Rådet ud over de i stk. 1 nævnte, kan også benytte sig af centret ifølge ordninger, der indgås med centret. Artikel 3 1. — Centret har status som juridisk person. 2. Med henblik på udførelsen af dets opgaver har centret i alle medlemsstater den mest vidtgående rets- og handleevne, som den pågældende stats lovgivning tillægger juridiske personer. Artikel 4 1. —Centret har en bestyrelse, som består af a) en repræsentant for hvert af de organer, der er nævnt i artikel 2, stk. 1; enhver af de ordninger, der er omhandlet i artikel 2, stk. 2, kan indeholde bestem- melser om, at det organ, som ordningen gælder for, skal være repræsenteret b) en repræsentant for hver af Den Europæiske Unions medlemsstater, og c) to repræsentanter for Kommissionen.